CELEX: 62007CN0483
Language: et
Date: 2007-11-05 00:00:00
Title: Kohtuasi C-483/07: Galileo Lebensmittel GmbH & Co. KG 28. augustil 2007 esitatud apellatsioonkaebus Euroopa Ühenduste Esimese Astme Kohtu (teine koda) 5. novembri 2007 . aasta otsuse peale kohtuasjas T-46/06: Galileo Lebensmittel Gmbh & Co. KG versus Euroopa Ühenduste Komisjon

12.1.2008   
            
            
               ET
            
            
               Euroopa Liidu Teataja
            
            
               C 8/7
            
         Galileo Lebensmittel GmbH & Co. KG 28. augustil 2007 esitatud apellatsioonkaebus Euroopa Ühenduste Esimese Astme Kohtu (teine koda) 5. novembri 2007. aasta otsuse peale kohtuasjas T-46/06: Galileo Lebensmittel Gmbh & Co. KG versus Euroopa Ühenduste Komisjon
   (Kohtuasi C-483/07)
   (2008/C 8/13)
   Kohtumenetluse keel: saksa
   Pooled
   
      Apellant: Galileo Lebensmittel GmbH & Co. KG (esindaja:advokaat K. Bott)
   
      Teine menetluspool: Euroopa Ühenduste Komisjon
   Apellandi nõuded
   
               1.
            
            
               tühistada Euroopa Ühenduste Esimese Astme Kohtu teise koja 28. augusti 2007. aasta otsus;
            
         
               2.
            
            
               tühistada kostja otsus reserveerida domeeninimi galileo.eu;
            
         
               3.
            
            
               kostjalt välja mõista apellatsioonimenetluse ja Esimese Astme Kohtu menetluse kulud;
            
         
               4.
            
            
               teise võimalusena punkti 2 ja 3 nõuetele saata asi tagasi Esimese Astme Kohtule uueks arutamiseks ja mõista apellatsioonimenetluse kulud välja kostjalt.
            
         Väited ja peamised argumendid
   Apellant viitab käesoleva apellatsioonikaebusega ühenduse õiguse (Euroopa Kohtu põhikirja artikli 58 punkti 1 2 lause EÜ artikkel 230 lõige 4 rikkumisele. Apellandi seisukohast on Esimese Astme Kohus pannud toime just sellise õigusrikkumise sellega, et ta on jätnud hagi läbi vaatamata vastuvõetamatuse tõttu, kuna kostja otsus domeeninime galileo.de mitte registreerida ei puuduta hagejat isiklikult. Hageja leiab, et komisjoni otsus domeeninimi galileo.de endale reserveerida, puudutab teda isiklikult Euroopa Kohtu praktika mõttes, kuna tal on õigus Saksa kaubamärgile Galileo, kuna komisjoni määrus (EÜ) nr 874/2004 annab talle õiguse registreerimismenetluses osaleda; ja kuna domeeninimi on vabalt kaubeldav majandushüve ja seda saab ainult ükskord anda.